Tallinna Pank

AS Tallinna Pank oli aastatel 1992–1998 tegutsenud Eesti krediidiasutus.


AS Tallinna Pank sai Eesti Pangalt tegevuslitsentsi 8. jaanuaril 1992.

Tallinna Pank asutati 28. veebruaril 1990 osaühinguna, 20. juunil 1991 otsustasid osanikud reorganiseerida osaühingu Tallinna Pank aktsiaseltsiks.

17. novembril 1992, kui Tartu Kommertspank läks moratooriumi alla ja seejärel sundlikvideerimisele, omandas Tallinna Pank Tartu Kommertspangale kuulunud Pärnu mnt 10 / Suur Karja 23 / Müürivahe 22 / Väike-Karja 10/12 hoone omanikfirma Eliase aktsiad koos pangaruumidega.

Tallinna Pank alustas tegevust Tallinna-keskselt, eelkõige linna ettevõtete teenindajana. Suure osa panga klientidest moodustasid väliskaubanduses osalevad eraettevõtted. Üleriigilise kontorivõrgu kujundamine sai alguse 1993. aastal Tartu Kommertspanga paremate filiaalide ostuga. 

1997. aasta oktoobris omandas Tallinna Pank 80-protsendilise osaluse Läti suuruselt üheksanda panga Saules Banka aktsiakapitalis.
pisi|260px|Algne Tallinna Panga peahoone, Roosikrantsi tänav 2. Hoone projekteeris väliseesti arhitekt Aare Saks
1997. aastal avati kaheksakorruseline Tallinna Panga peahooneTallinna Panga peahoone avatakse mais, www.postimees.ee, 28. veebruar 1997 Roosikrantsi tänav 2, Kaarli puiestee ja Roosikrantsi nurgal. Panga uue hoone ehitust rahastas Tallinna Pank 40 miljoni krooniga ning Hollandi Arengu Finantskorporatsioon (FMO) 96 miljoni krooniga ja Saksa investeerimispank DEGTallinna Pank avab uue peahoone mais, Sõnumileht : SL, nr. 50, 4 märts 1997. Hoonega kaasneva maa ostis PT Investeeringute AS 1,2 miljoni krooni eest.

Tallinna Pank tegutses iseseisvalt kuni 14. juulini 1998 ja liitusTallinna Pank kaob turult , epl.delfi.ee, 25.05.1998 seejärel Eesti Ühispangaga. ÜhinemislepinguEESTI ÜHISPANGA JA TALLINNA PANGA ÜHINEMISARUANNE, Tallinn, 22. aprill 1998 kohaselt lõpetas Tallinna Pank tegevuse ning kõik selle õigused ja kohustused läksid üle Ühispangale. Liitunud panga nimeks jäi Eesti Ühispank.

 Viited 

 Välislingid 
Tallinna Pank teeb valiku, www.aripaev.ee, 26. märts 1998
Tallinna Panga juhatus läks lõhki, arileht.delfi.ee, 3. aprill 1998

Kategooria:Tallinna endised ettevõtted
Kategooria:Eesti pangad